Public procurement notice: Contract Notice
Published: 2018-12-11
Buyer: Helsingin kaupunki, kaupunkiympäristön toimiala, asuntotuotanto
Country: FI
Contract type: Works
Procedure: Competitive dialogue
CPV classification: 45000000: Construction work | 45210000: Building construction work
Submission deadline: 2019-01-31
Award criteria: The most economic tender

Technical requirements: Helsingin kaupunki järjestää kilpailun Helsingin kaupungin 36. kaupunginosaan (Viikki) Lahdenväylän ja Viikintien välissä sijaitsevan Viikinkallion alueen suunnittelusta ja rakentamisesta. Kilpailu on arkkitehtuuri- ja urakkakilpailu, joka sisältää Asuntotuotannolle varatun rakennusoikeuden osalta asuintalojen, pysäköintiratkaisun ja tonttien tai näihin liittyvien mahdollisten yhteiskäyttöalueiden rakentamisen hankkeeseen valitun toteuttajan omien, rakennuttajalla hyväksytettyjen, suunnitelmien pohjalta SR-urakkana tilaajalle täysin valmiiksi ja täyteen käyttökuntoon saatettuna. Lisäksi kilpailun voittajalle osoitetaan omaan tuotantoon osuus kilpailualueelle kaavoitettavasta rakennusoikeudesta tontinluovutuksena kilpailun aikana neuvotelluin ehdoin. Kilpailun voittaja osallistuu alueen kaavoitukseen (kumppanuuskaavoitus) ja toimii Asuntotuotannon ja omaan tuotantoon varattujen tonttien (rakennusoikeuden) toteuttajana.
- mahdolliset neuvottelut ja tarjoajien lukumäärän karsiminen ehdotussuunnitelmien/kilpailuehdotusten perusteella sekä tontin hinnan tarkempi ilmoittaminen
Viikinkallion kilpailualueen rakentaminen voi alkaa asemakaavan ja hankekohtaisen rakennusluvan tultua lainvoimaisiksi ja kun hankekohtainen urakkasopimus on allekirjoitettu. Asemakaavan valmistelu, käsittely ja hyväksyminen noudattavat maankäyttö- ja rakennuslain sääntelemää kaupungin normaalia kaavoitusprosessia ja päätöksentekojärjestystä muutoksenhakumahdollisuuksineen. Lain edellyttämien sisältövaatimusten saavuttamiseksi maankäyttöä kehitetään ja laaditaan kaavaa varten tarpeelliset viitesuunnitelmat sekä vaikutustenarvioinnit.
Toteutusmuotona on suunnittelun sisältävä rakennusurakka asuntotuotannon alueesta siten, että urakkasopimisen solmimisen yhteydessä valittu toteuttaja saa suunnitteluvarauksen korttelista omaa vapaarahoitteista tuotantoaan varten. Tilaajan tähän hankintaan valitseman kilpailullisen neuvottelumenettelyn päätavoite on löytää Helsingin kaupungin tavoitteet parhaiten täyttävä ratkaisu ja toteuttaja suureen rakennushankkeeseen. Tilaajan tavoitteina on löytää kaupunkikuvallisesti, toiminnallisesti, teknisesti ja kokonaiskustannuksiltaan hyvä toteutus.
Tarjoajan tulee täyttää tilaajan selvitysvelvollisuutta koskevan lain (1233/2006) mukaiset velvoitteet ja olla huolehtinut yhteiskunnallisista velvoitteista asianmukaisesti. Tarjoaja vastaa tarjouspyynnön soveltuvuutta koskevassa osiossa ESPD-lomakkeen kysymyksiin vakuutuksena soveltuvuusehtojen täyttymisestä. Hankintayksikkö edellyttää ESPD lomakkeen kysymyksiin vastaamista myös ns. voimavara-alihankkijoiden osalta. Osallistumihakemusvaiheessa voimavara-alihankkijoiden osalta ei tarvitse täyttää ESPD-lomaketta, mutta lopullisessa tarjouksessa myös voimavarahankkijoiden tulee täyttää ESPD-lomakkeet. Mikäli tarjoajaehdokas on ryhmittymä, tulee ESPD-lomake täyttää jokaisesta ryhmittymän osakasyrityksestä.
Tarjoajan tulee olla merkitty kaupparekisteriin, ennakkoperintälain mukaiseen ennakkoperintärekisteriin, työnantajarekisteriin ja arvonlisälain mukaiseen arvonlisäverovelvollisten rekisteriin ennen kuin hankintayksikkö tekee hankintapäätöksen, jos osallistujan sijoittumismaan lainsäädäntö edellyttää rekisteröitymistä.
Yrityksen lakisääteisten velvoitteiden hoidon varmistamiseksi tarjoajan tulee toimittaa tilaajalle urakkaohjelman kohtien 14.1. ja 14.2 mukaiset asiakirjat ennen sopimuksen allekirjoittamista.
Hankintailmoituksen yhteydessä julkaistuissa alustavassa tarjouspyyntöaineistossa annetut tiedot ja vaatimukset ovat alustavia, ellei niitä ole esitetty tässä hankintailmoituksessa ehdottomina tai ellei aineistossa toisin mainita. Asiakirjat, esitetyt tiedot ja vaatimukset täydentyvät ja täsmentyvät hankinnan edetessä. Kilpailu sisältää koko Asuntotuotannolle varatun rakennusoikeuden ja pysäköintiratkaisun toteuttamisen. Tästä ehdosta ei kilpailullisen neuvottelumenettelyn aikana neuvotella. Tilaajalla on oikeus keskeyttää hankintamenettely, jos tällä toteutusmuodolla ei saavuteta ratkaisua, joka täyttää tilaajan hankkeelle asettamat tavoitteet.
Kukin ehdokas tai ehdokasryhmittymä voi tehdä vain yhden (1) osallistumishakemuksen. Rinnakkaisia osallistumishakemuksia ei ole hyväksyttävää tehdä. Kukin yritys voi olla jäsenenä vain yhdessä (1) ehdokasryhmittymässä. Ehdokasryhmittymään kuuluvia jäseniä ei voi vähentää tai muuttaa osallistumishakemuksen jättämisen jälkeen. Valituksi tullut ehdokasryhmittymä voi kuitenkin lisätä ehdokasryhmittymään kuuluvia jäseniä edellyttäen, että ehdokasryhmittymän uudet jäsenet täyttävät soveltuvuusvaatimukset. Ehdokasryhmittymän uusien jäsenien tulee toimittaa hankintailmoituksessa edellä mainituissa kohdissa pyydetyt soveltuvuutta koskevat selvitykset.
Osallistumishakemukset sekä myöhemmässä vaiheessa tarjoukset on toimitettava suomenkielisenä. Osallistumishakemuksien yrityksiä koskevat viralliset liitteet voi toimittaa myös muulla kielellä kuin suomenkielellä. Tällöin liitteeseen tulee liittää asianmukainen käännös. Hankintamenettelyn ja urakan kielenä on suomi.
Kilpailulliseen neuvottelumenettelyyn valittu toteuttaja saa tehdä maksimissaan kaksi (2) vaihtoehtoista ehdotusta.

Eligibility requirements: Tarjoajan tulee täyttää tilaajan selvitysvelvollisuutta koskevan lain (1233/2006) mukaiset velvoitteet ja olla huolehtinut yhteiskunnallisista velvoitteista asianmukaisesti. Tarjoaja vastaa tarjouspyynnön soveltuvuutta koskevassa osiossa ESPD-lomakkeen kysymyksiin vakuutuksena soveltuvuusehtojen täyttymisestä. Hankintayksikkö edellyttää ESPD lomakkeen kysymyksiin vastaamista myös ns. voimavara-alihankkijoiden osalta. Osallistumihakemusvaiheessa voimavara-alihankkijoiden osalta ei tarvitse täyttää ESPD-lomaketta, mutta lopullisessa tarjouksessa myös voimavarahankkijoiden tulee täyttää ESPD-lomakkeet. Mikäli tarjoajaehdokas on ryhmittymä, tulee ESPD-lomake täyttää jokaisesta ryhmittymän osakasyrityksestä. Tarjoajan tulee olla merkitty kaupparekisteriin, ennakkoperintälain mukaiseen ennakkoperintärekisteriin, työnantajarekisteriin ja arvonlisälain mukaiseen arvonlisäverovelvollisten rekisteriin ennen kuin hankintayksikkö tekee hankintapäätöksen, jos osallistujan sijoittumismaan lainsäädäntö edellyttää rekisteröitymistä. Yrityksen lakisääteisten velvoitteiden hoidon varmistamiseksi tarjoajan tulee toimittaa tilaajalle urakkaohjelman kohtien 14.1. ja 14.2 mukaiset asiakirjat ennen sopimuksen allekirjoittamista.